Kære Bolius  
  
Jeg har en rødstens villa fra 1929 i Bedre Byggeskik stil. Jeg skal have ny fortrappe og vil nødig have en betontrappe, da den nedbrydes med vintersaltningen. Et alternativ som passer til husets stil kunne være hårdtbrændte klinker. Jeg synes bare at målene på disse klinker oftest passer dårligt til en trappe. Dem jeg har set er oftest 10cmx20cm. Det giver nogle meget smalle trin. 


Har i nogen forslag til belægning?


Venlig hilsen Jakob R


Ny fortrappe til Bedre Byggeskik hus, forslag til belægning?
Kære Jakob R


 Jeg vil anbefale dig en trappeklinke a la Hasle klinken (10,24 x 21,5 x 1,8) eller en tilsvarende hårdtbrændt type i gullig nuance. 


Hasle klinken produceres ikke længere, men kan ofte findes i genbyg centre eller ved søgning på nettet. 


En brugt Hasle klinke vil matche den stil og kvalitet, som er kendetegnende for bedre byggeskik huse. 


I dag laves der kopier af Hasle klinken i udmærket kvalitet i farverne brun, gul og rød. 


En brugt Hasle Klinke er naturligvis patineret, men æstetisk smukkere til et hus fra 1929. 


Se også: [Her kan du købe genbrugsmaterialer](https://www.bolius.dk/her-kan-du-koebe-genbrugsmaterialer-10121/)

